बोलीं- रमजान के महीने में बेल मिल जाना चाहिए, लेकिन दूसरे की जिंदगी बर्बाद मत करना
Rakhi Sawant Husband Adil Khan Durrani Case - राखी सावंत ने अपने पति आदिल खान दुर्रानी पर कुछ नरमी बरती है। वो चाहती हैं कि आदिल को जेल से जमानत मिल जाए। राखी का कहना है कि रमजान का महीना आने वाला है,
राखी सावंत ने अपने पति आदिल खान दुर्रानी पर कुछ नरमी बरती है। वो चाहती हैं कि आदिल को जेल से जमानत मिल जाए। राखी का कहना है कि रमजान का महीना आने वाला है, और इस पाक महीने में सबको माफी मिलने का अधिकार है।
हालांकि राखी ने कहा है कि वो आदिल को खुद कभी माफ नहीं करेंगी, क्योंकि उसने उनकी जिंदगी बर्बाद की है। जाहिर है कि कुछ दिनों पहले राखी ने कहा था कि वो रमजान के महीने में रोजा रखने जा रही हैं, साथ ही उमराह करने की भी तैयारी कर रही हैं।
मैं चाहती हूं, आदिल को जमानत मिल जाए- राखी
राखी एक अवॉर्ड शो में शामिल होने दुबई पहुंची हैं। वहां मीडिया ने राखी से उनके पति आदिल के बारे में सवालात किए। इस पर जवाब में देते हुए राखी ने कहा, 'रमजान का महीना आने वाला है, जब मैं नमाज पढ़ रही थी, तो मैंने सोचा कि इस पवित्र महीने में सबको माफ कर देना चाहिए।
मैं चाहती हूं कि आदिल को मैसूर कोर्ट से जमानत मिल जाए। हालांकि मैं उसे कभी माफ नहीं करूंगी, उसने मुझे धोखा दिया है। मैं उसकी अच्छी पत्नी थी लेकिन उसने मेरी जिंदगी बर्बाद कर दी। मुझे उससे इतना प्यार ही नहीं करना चाहिए था।
राखी ने कहा- बाहर आकर किसी और की जिंदगी बर्बाद मत करना
राखी ने आगे कहा, 'आदिल के ऊपर सभी आरोप बहुत गंभीर हैं, मैं मीडिया के जरिए उसके तक मैसेज पहुंचाना चाहती हूं कि अगर वो बेल पर बाहर आया भी तो किसी दूसरी लड़की की जिंदगी बर्बाद मत करना।
खुद को बदलने की कोशिश करो और अगर शादी भी करना तो उस इंसान के साथ वैसा व्यवहार मत करना जैसा तुमने मेरे साथ किया है। अब मैं उसके पास कभी लौट के नहीं जाऊंगी। मैं अब अपनी लाइफ अकेले ही जीना चाहती हूं। मैं उसके लिए अब सिर्फ प्रार्थना करूंगी कि वो जहां रहे ठीक से रहे।'
आदिल दूसरी शादी भी कर ले, मुझे दिक्कत नहीं है..
मीडिया ने राखी से आदिल की गर्लफ्रेंड रही तनु चंदेल के बारे में सवाल किए। राखी ने कहा, 'अगर वो आदिल से शादी करती है तो मुझे कोई दिक्कत नहीं है। शादी के बाद उसे भी आदिल की सच्चाई पता चल जाएगी।
मैं उसके लिए लॉयल थी, इसलिए इतना दर्द सह पाई। अब मैं अपने दिल में उसके लिए कोई बदले की भावना नहीं रखना चाहती। मैं बड़ा दिल दिखाकर आगे बढ़ चुकी हूं।'
उमराह करना चाहती हैं राखी
राखी सावंत ने हाल ही में मीडिया से बातचीत में उमराह करने की इच्छा जताई थी। उन्होंने कहा कि वो उमराह करने जा सकें इसके लिए जरूरी कागजात भी तैयार करवा रही हैं। राखी का कहना है कि वो आने वाले रमजान में रोजा भी रखना चाहती हैं।
राखी ने कहा है कि वो पूरी सच्चाई के साथ इस्लाम को फॉलो कर रही हैं। वो दिन में पांच टाइम का नमाज भी पढ़ती हैं। राखी का ये भी कहना है कि वो अब पिछली जिंदगी के बारे में सोच के रोना नहीं चाहती। वो अब पहले की तरह खुश रहना चाहती हैं।
जामा मस्जिद से मेरा एफिडेविट बन रहा-राखी
राखी ने मीडिया से बातचीत में कहा, 'मेरे खालिद मामू और वाहिद भाई, वे दोनों जामा मस्जिद से मेरा एफिडेविट बनवा रहे हैं ताकि मुझे वीजा मिल जाए और मैं उमराह करने जा सकूं।
हालांकि मुझे नहीं पता कि मेरा वीजा मिल पाएगा कि नहीं। मैं दिन में पांच टाइम का नमाज भी पढ़ती हूं। अगर ऊपर वाले को लगता है कि मैं पूरी सच्चाई के साथ इस्लाम फॉलो कर रही हूं तो मुझे उमराह करने जरूर जाना चाहिए, क्योंकि अगर मैं उमराह करने गई तो मेरा नसीब खुल जाएगा।'
